《杂诗》
明代·李达

昨夜山中回，万事皆不理。四肢如风痹，骨节安得起。

中心如眢井，蔓草缠其里。日中尚谈笑，何得遽如此？

忆从山中来，篁竹围靡靡。萤火湿泥沼，候虫泣蓬藟。

以其境过清，所遇有山鬼。势运既见衰，嘲弄遂不止。

闻道光相照，此物辄远徙。当时掌中灯，岂亦不足恃？

或者本无事，漠然相终始。见灯故怒嗔，对我偏疾视。

此事既杳冥，此理谁能揆？夜梦转颠倒，多见儿时喜。

作者简介：明凤阳定远人。永乐初以都指挥使镇守洮州，七年率兵攻西宁。进都督佥事。在镇四十年，为各族军民所畏服。正统中致仕。